b'\n_START_ARTICLE_\nJorden \xe2\x80\x93 v\xc3\xa5r mor\n_START_PARAGRAPH_\nJorden \xe2\x80\x93 v\xc3\xa5r mor er en samling indianske myter og legender fra Nord-Amerika. Boken er redigert av Tor \xc3\x85ge Bringsv\xc3\xa6rd og utgitt i bokklubbens serie Verdens Hellige Skrifter i 2002._NEWLINE_Samlingen inneholder fortellinger fra de ulike stammenes trosforestillinger om jordens opprinnelse, menneskenes forhold til dyr, naturkreftene og himmelegemene, de indianske gudeskikkelsene og livet etter d\xc3\xb8den._NEWLINE_Tekstene er organisert i \xc3\xa5tte hovedkapitler, etter \xc3\xa5tte kultur- og n\xc3\xa6ringsgeografiske regioner i USA og Canada: Nord\xc3\xb8st, Pr\xc3\xa6riene, S\xc3\xb8r\xc3\xb8st, S\xc3\xb8rvest, California, Great Basin og Plat\xc3\xa5et, Nordvestkysten og Det kalde nord. Den st\xc3\xb8rste andelen av stoffet kommer fra de to regionene Pr\xc3\xa6riene (blant annet stammene sioux, cheyenne og kiowa) og S\xc3\xb8rvest (det vil si Arizona, New Mexico, Texas; blant annet med stammene pueblo, hopi, apache og navaho.)'